Mateja Svet
Mateja Svet (Ljubljana, 16. avgusta 1968.) je najuspešnija jugoslovenska predstavnica u alpskom skijanju.

Mateja je 1984. postala juniorska svetska prvakinja u veleslalomu i debitovala je na Olimpijskim igrama 1984 u Sarajevu. U takmičenju za Svetski kup 1985/86. ostvarila je prvu žensku jugoslovensku pobedu u Svetskom kupu. Bilo je to u Čehoslovačkoj Jasni u veleslalomu. Iste sezone, i u istoj disciplini ostvarila je još jednu pobedu u kanadskom Bromontu. Godine 1987. je na Svetskom prvenstvu u Kran-Montani osvojila tri medalje: srebro u veleslalomu i bronze u slalomu i superveleslalomu. Krajem iste godine proglašena je za sportistu godine u Jugoslaviji.

Na Olimpijskim igrama u Kalgariju 1988. je osvojila srebro u slalomu, dok je u veleslalomu bila četvrta. U Svetskom kupu 1987/88. osvojila je mali kristalni globus u veleslalomu. Na Svetskom prvenstvu 1989. u Vejlu postala je svetska prvakinja u slalomu, a nakon diskvalifikacije Francuskinje Kristel Ginjar u veleslalomu je osvojila bronzu, iako je završila kao četvrta.

Na kraju sezone Svetskog kupa 1989/90. je nakon nesuglasica sa Slovenačkim skijaškim savezom okončala karijeru iako je imala samo 22 godine. Ostvarila je ukupno 7 pobeda u Svetskom kupu.

Svetski kup 
 Najbolji rezultat u generalnom plasmanu: 6. mesto na 1987/88 i 1988/89
 Pobednik u veleslalomu na 1987/88.
 7 pobeda 1 u spustu i 6 u veleslalomu
 22 pobednička postolja

Plasmani po sezonama 
 Svetski kup 1983/84 :
 Generalni plasman : 86 mesto
 Svetski kup 1984/85 :
 Generalni plasman : 31 mesto
 Svetski kup 1985/86 :
 Generalni plasman : 7 mesto
 2 pobede u veleslalomu Visoke Tatre i Bromont
 Svetski kup 1986/87 :
 Generalni plasman : 7 mesto
 Svetski kup 1987/88 :
 Generalni plasman : 6 mesto
 Pobeda u u svetskom kupu u veleslalomu
 2 pobede u veleslalomu Kranjska Gora i Zalbah
 1 pobeda u slalomu Kranjska Gora
 Svetski kup 1988/89 :
 Generalni plasman : 6 mesto>
 Svetski kup 1989/90 :
 Generalni plasman : 7 mesto
 2 pobede u veleslalomu : Maribor i Vezonaz

Spoljašnje veze 
 Legenda slovenskoga skijanja: Mateja Svet 
 Profil
 FIS statistika

Jugoslavenski alpski skijaši
Slovenski alpski skijaši
Jugoslavenski olimpijci
Alpski skijaši na Olimpijskim igrama 1984.
Alpski skijaši na Olimpijskim igrama 1988.
Osvajači olimpijskih medalja u alpskom skijanju
Svjetski prvaci u alpskom skijanju